Súradnice: 48°41′22″S 21°11′34″V﻿ / ﻿48,689444°S 21,192778°V﻿ / 48.689444; 21.192778

**Košice – mestská časť Lorinčík** (iné názvy: **Košice-Lorinčík**, **Lorinčík**) (maď. *Szentlőrincke, Lőrincke*) je mestská časť Košíc, súčasť okresu Košice II.

Polohopis
---------

### Vodné toky

* Belžiansky potok

Symboly obce
------------

Mestské zastupiteľstvo v Košiciach uznesením č. 1203/2006 na svojom XXV. rokovaní dňa 26. októbra 2006 v súlade so zákonom o obecnom zriadení schválilo Všeobecne záväzné nariadenie mesta Košice č. 84 o erbe a vlajke mestskej časti Košice-Lorinčík.

### Erb

V červenom štíte nad modrou spodnou tretinou strieborné radlice – obrátený lemeš a pravošikmé sklonené a obrátené čerieslo. Autorom erbu Lorinčíka je Mgr. Marcel Bodnár. 

### Vlajka

Vlajka má podobu v jednej štvrti od žrde štiepeného listu, ktorého žrďová časť je žlto – modro delená, vejúca časť pozostáva z troch pozdĺžnych pruhov modrého, červeného a bieleho. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Kaplnka sv. Vavrinca ktorá sa nachádzala na mieste dnešného Kostola sv. Vavrinca

História
--------

Kedysi samostatná obec, dnes mestská časť Košice-Lorinčík sa nachádza na území, ktoré sa podľa dokladov z 13. a 14. storočia nazýva *Gord*. Jej história je úzko prepletená s dejinami dnes už zaniknutej obce *Gord*, ktorá tiež ležala na rovnomennom území.
Staršia z oboch obcí bola dedina *Gord*, ktorá sa nachádzala v rovine na pravej strane rieky Myslavy medzi dedinami Myslava a Barca. Presne v miestach, ktoré je z mapy známe pod chotárnym názvom *Červený rak*. V jej blízkosti viedla cesta do Veľkej Idy a Moldavy nad Bodvou. Ešte v roku 1808 bolo v dedine *Gord* osídlenie, avšak nie hromadného charakteru, nachádzal sa tu už len jeden majer.

Prvú písomnú zmienka o obci *Gord* je z roku 1280 a označuje sa ako *Nižný Gord*. Musel tu teda existovať aj *Vyšný Gord*, ktorým bol súčasný Lorinčík. O Lorinčíku však existuje prvá písomná zmienka až z neskorších čias.

Hodno spomenúť, že v lokalite Košice – Červený rak sa zistilo najstaršie neolitické osídlenie východného Slovenska.

Aj keď v 16. storočí bola Lorinčík osídlená dedina, zdá sa, že na prelome 17. a 18. storočia ostala neobývaná. V súpisoch z rokov 1715 a 1720 nie je o nej ani zmienky. Neuvádza ju ani lexikón obcí z roku 1773, no z roku 1808 je už zapísaná ako dedina. V roku 1850 za uvádza ako slovenská dedina.

### Genéza názvu obce Lorinčík

* 1406 – Zenthlewrench
* 1426 – predium Zenthlewryncz alio nomine Felgard
* 1427 – predium Zenthlewrincz alio nomine Felgard
* 1553 – Zenthlorincz
* 1808 – slovensky: Lořinčík, Lořinček, maďarsky: Lőrinczke
* 1863 – 1895 – Lőrincke
* 1898 – 1913, 1938 – 1945 Szentlőrincke
* 1906 – slovensky: Ľorinčík
* 1920 – 1938, 1945 – Lorinčík

Názov dediny Lorinčík vznikol podľa kaplnky, ktorá bola zasvätená sv. Vavrincovi, maďarsky: *Szenth Lőrincz*, čo dokazujú najmä názvy obce z rokov 1406, 1426 a 1427.

Kultúra a zaujímavosti
----------------------

### Divadlo

Časť mestskej časti
Cintorín
V obci účinkuje ochotnícke divadlo Lorinčík.

### Kultúra

V obci pôsobí hudobná skupina Kapela Loband už 21 rokov. Zameriava sa predovšetkým na účinkovanie na svadbách, plesoch a podobných tanečných akciách.

### Pamiatky

Kostol sv. Vavrinca z roku 1932, ktorý v roku 2006 prešiel celkovou rekonštrukciou.

Hospodárstvo a infraštruktúra
-----------------------------

### Doprava

Autobusová doprava – autobus č. 20.

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   *Nariadenie vlády č. 258/1996 Z. z. Slovenskej republiky, ktorým sa vydáva Zoznam obcí a vojenských obvodov tvoriacich jednotlivé okresy* [online]. Ministerstvo spravodlivosti SR, 1996-08-13, [cit. 2015-10-27]. Dostupné online.
5. 1 2 3 4 5 6 7  Miestny úrad MČ Lorinčík. *História* [online]. lorincik.eu, 2011-07-15, [cit. 2020-06-08]. Dostupné online.
6. 1 2 3 4 5 6 7  VARSIK, Branislav. *Cassovia.sk* [online]. cassovia.sk, [cit. 2020-06-08]. Dostupné online.
7. ↑   *Cassovia.sk* [online]. cassovia.sk, [cit. 2020-06-08]. Dostupné online.
8. ↑  Loband. *O nás* [online]. hudbakosice.sk, [cit. 2020-06-08]. Dostupné online.
9. ↑  DPMK. *Linka 20* [online]. Košice: dpmk.sk, rev. 2020-05-13, [cit. 2020-06-08]. Dostupné online.

Externé odkazy
--------------

* Oficiálna stránka mestskej časti
* Web ochotníckeho divadla
* Loband


|  |  |
| --- | --- |
| Portal | Košický portál |

| * z
* d
* u
 Mestské časti Košíc (22) |
| --- |
| Košice I | 
* Džungľa
* Kavečany
* Sever
* Sídlisko Ťahanovce
* Staré Mesto
* Ťahanovce

 |  |
| Košice II | 
* Lorinčík
* Luník IX
* Myslava
* Pereš
* Poľov
* Sídlisko KVP
* Šaca
* Západ

 |
| Košice III | 
* Dargovských hrdinov
* Košická Nová Ves

 |
| Košice IV | 
* Barca
* Juh
* Krásna
* Nad jazerom
* Šebastovce
* Vyšné Opátske

 |

Autoritné údaje: * NK ČR: ge451770
* VIAF: 2270156565689423500003